**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” palīdzības sniegšanai Gruzijai Covid-19 izplatības ierobežošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts saskaņā ar Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. - 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 pandēmija, kas strauji izplatījusies pasaulē un jau prasījusi tūkstošiem dzīvību, smagi skārusi vairākas Eiropas un tās kaimiņu reģiona valstis, t.sk. Gruziju.Gruzijas valdība, izmantojot starptautiskos saziņas kanālus, tai skaitā, diplomātiskos, ir vērsušās pēc palīdzības pie NATO un Eiropas Savienības dalībvalstīm, lūdzot piešķirt individuālās aizsardzības un dezinfekcijas līdzekļus, kas nepieciešami Covid-19 pandēmijas izplatības ierobežošanā iesaistīto dienestu darbības nodrošināšanai. 2020.gada 15.maijā NATO ģenerālsekretāra vietnieks M.Džoana *(Mircea Geoană)* telefonsarunā ar Latvijas ārlietu ministru E.Rinkēviču aicināja Latviju izskatīt iespēju nosūtīt palīdzību Gruzijai Covid-19 izplatības ierobežošanai.Gruzijai cīņai ar Covid-19 izplatību nepieciešami sekojoši individuālās aizsardzības līdzekļi: sejas vairogi, respiratori un dezinfekcijas līdzekļi. Līdz šim palīdzību ir sniegušas arī citas NATO dalībvalstis tai skaitā ASV, Lielbritānija, Lietuva, Polija, Turcija, nosūtot medicīnisko aprīkojumu un dezinfekcijas šķidrumus. Gruzija ir Latvijas sabiedrotais, attīstības sadarbības prioritārā valsts, kā arī NATO paaugstināto iespēju partnera valsts (*Enhanced Opportunities Partner)*. Gruzija kā NATO sabiedrotais sniedz būtisku ieguldījumu starptautiskajās misijās un operācijās. Šobrīd Resolute Support misijā Afganistānā Gruzija piedalās ar vienu no lielākajiem karavīru (870 militārās personas) kontingentiem. Tāpat Gruzija piedalās ES militārajās apmācību operācijās EUTM Mali (1 militārpersona) un EUTM CAR Centrālāfrikas Republikā (32 militārpersonas).Izvērtējot Latvijas iespējas apliecināt solidaritāti mūsu sabiedrotajiem un draudzīgajām valstīm, konstatēts, ka visefektīvākā palīdzība, ko šobrīd varam sniegt, ir Latvijā ražotu dezinfekcijas līdzekļu iegāde un nosūtīšana uz Gruziju par kopējo summu līdz 40 000 eiro.  |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts neskar sabiedrības tiesības un tiesiskās intereses, būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Aizsardzības ministrija (Valsts militāro objektu un iepirkumu centrs) |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav. |

Ārlietu ministrs E. Rinkēvičs

Mekons, 67016263

kaspars.mekons@mfa.gov.lv